gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9751, del 22-12-2023 (2023/12149)

Edicte sobre extracte de la convocatòria per a la selecció en propietat d'una plaça de tècnic o tècnica inspectors de serveis.
------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12306


Data del document
:   04-12-2023

Organisme emissor
:   Ajuntament de Picanya

Tipus de document
:   Edicte

Edicte sobre extracte de la convocatòria per a la selecció en propietat d'una plaça de tècnic o tècnica inspectors de serveis. [2023/12659]  
Per Resolució d'alcaldia núm. 1604, de data 21 de desembre de 2022, s'han aprovat les bases específiques del procés per a la selecció en propietat d'una plaça de tècnic o tècnica inspectors de serveis municipals mitjançant concurs oposició, recollides en l'oferta d'ocupació pública de 2021.  
Per Resolució d'alcaldia núm. 1375, de data 10 de novembre de 2023, es van modificar aquestes bases.  
En el Butlletí Oficial de la Província de València núm. 233, de data 4 de desembre de 2023, s'ha publicat edicte de convocatòria, en què es publiquen íntegrament les bases que han de regir aquests processos en el tauler ubicat en la seu electrònica d'aquest Ajuntament: https://picanya.sede.dival.es/firma/documento.aspx'csv=B8SIJF22P1E4PH83EV3E& modo=abrir  
El termini de presentació de sol·licituds serà de deu dies hàbils, comptats a partir de l'endemà de la publicació de l'extracte d'aquesta convocatòria en el Boletín Oficial del Estado. Els successius anuncis referents a la convocatòria es realitzaran de conformitat amb el que estableixen les bases de la convocatòria.  
Cosa que es fa pública de conformitat amb el que preveu la Llei 39/2015, d'1 d'octubre, del procediment administratiu comú de les administracions públiques; la Llei 4/2021, de 16 d'abril, de la Generalitat, de la funció pública valenciana, i el Decret 3/2017, de 13 de gener, de la Generalitat Valenciana, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
Picanya, 4 de desembre de 2023.- L'alcalde: Josep Almenar i Navarro.
Diari Oficial de la Generalitat Valenciana


Sumari del DOGV 9617, del 14-06-2023 (2023/6200)

RESOLUCIÓ d'1 de juny de 2023, de la Universitat Jaume I de Castelló, per la que es corregeixen les errades de la Resolució de 17 de maig de 2023, del Rectorat de la Universitat Jaume I de Castelló, per la qual es publica el Reglament de permanència per als estudis universitaris oficials de grau i màster de la Universitat Jaume I.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6200


Data del document
:   01-06-2023

Organisme emissor
:   Universitat Jaume I de Castelló

Tipus de document
:   Resolució

Correcció d'errades

 Descriptors 

:   * Universitat Jaume I
    * títol d'estudis

RESOLUCIÓ d'1 de juny de 2023, de la Universitat Jaume I de Castelló, per la que es corregeixen les errades de la Resolució de 17 de maig de 2023, del Rectorat de la Universitat Jaume I de Castelló, per la qual es publica el Reglament de permanència per als estudis universitaris oficials de grau i màster de la Universitat Jaume I. [2023/6200]  
Advertida una errada en el text enviat de la Resolució de 17 de maig de 2023, del Rectorat de la Universitat Jaume I de Castelló, per la qual es publica el Reglament de permanència per als estudis universitaris oficials de grau i màster de la Universitat Jaume I, publicada en el Diari Oficial de la Generalitat Valenciana, número 9608, de data 1 de juny del 2023, pàgines 34344 i 34396, a continuació es transcriu la rectificació oportuna que afecta a l'article 1 i la disposició derogatòria, i la redacció definitiva que anul·la l'anteriorment publicada és:  
  
  
Article 1. Objecte i àmbit d'aplicació  
El present Reglament té com a objecte regular el règim de permanència de l'estudiantat matriculat a la Universitat Jaume I en els estudis universitaris oficials de grau i màster, en qualsevol de les modalitats de docència, presencial, virtual o híbrida. En el cas dels estudis interuniversitaris, s'atendran les disposicions que s'expressen en el conveni.  
  
  
Disposició derogatòria  
Queda derogada la normativa de permanència per als estudis universitaris oficials de grau, màster i doctorat de la Universitat Jaume I aprovada pel Consell de Govern número 11, de 13 de maig de 2011, i pel Consell Social número 41, de 18 de juliol de 2011, excepte el capítol V (articles 13 a 19).  
  
Castelló de la Plana, 1 de juny de 2023. - La rectora: Eva Alcón Soler.
Diari Oficial de la Generalitat Valenciana


Sumari del DOGV 9514, del 18-01-2023 (2023/434)

CORRECCIÓ d'errades de la Resolució de 30 de setembre de 2022, de la Universitat d'Alacant, per la qual es convoca procés selectiu per a l'ingrés en l'escala auxiliar de la Universitat d'Alacant (Grup C, Subgrup C2) pel sistema de concurs oposició. Referència D04/22.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9514

Data del DOGV
:   18-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/434


Data del document
:   16-01-2023

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 30 de setembre de 2022, de la Universitat d'Alacant, per la qual es convoca procés selectiu per a l'ingrés en l'escala auxiliar de la Universitat d'Alacant (Grup C, Subgrup C2) pel sistema de concurs oposició. Referència D04/22. [2023/434]  
Per Resolució de 30 de setembre de 2022, de la Universitat d'Alacant, es convoca procés selectiu per a l'ingrés en l'escala auxiliar de la Universitat d'Alacant (Grup C, Subgrup C2) pel sistema de concurs oposició, Referència D04/22, DOGV Núm. 9.473 de 18.11.2022.  
  
Amb posterioritat a la seua publicació es detecta un error en el tema «Normes d'execució i funcionament del pressupost de la Universitat d'Alacant« de l'Annex I (Temari), en fer referència els epígrafs relacionats en aquest tema a les normes de l'any 2021, en lloc de les de l'any 2022.  
En el citat Annex I s'indica que la normativa legal que empara el contingut del temari és la que es trobe en vigor en el moment de la publicació de la convocatòria en el Diari Oficial de la Generalitat Valenciana.  
A la vista de l'exposat, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, que estableix: «Les Administracions Públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet, o aritmètics» es Resol corregir l'Annex I de la Resolució de 30 de setembre de 2022, i on diu:  
Normes d'execució i funcionament del pressupost de la Universitat d'Alacant: capítol I (Dels crèdits inicials i el seu finançament), capítol II (De la gestió dels crèdits), capítol III (Modificacions de crèdit) i capítol VI (Tancament de l'exercici).  
  
Ha de dir:  
Normes d'execució i funcionament del pressupost de la Universitat d'Alacant de 2022: títol 3 (L'estructura pressupostària), capítol 4 del títol 4 (Crèdits i previsions inicials), capítol 5 del títol 4 (Modificacions de crèdit i previsions) i títol 10 (Tancament de l'exercici).  
  
  
Alacant, 16 de gener de 2023.- La rectora, (p. d. R15.01.2021), el gerent: Francesc Vañó Beneyto.
Diari Oficial de la Generalitat Valenciana


Sumari del DOGV 9532, del 13-02-2023 (2023/1136)

Informació pública de la proposta de Pla de reforma interior de la unitat d'execució número 4 i accessos.
---------------------------------------------------------------------------------------------------------

### Dades del document

Número de DOGV
:   9532

Data del DOGV
:   13-02-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1136


Data del document
:   02-02-2023

Organisme emissor
:   Ajuntament de Càlig

Tipus de document
:   Anunci

Descriptors 

:   * administració local
    * pla d'urbanisme

Informació pública de la proposta de Pla de reforma interior de la unitat d'execució número 4 i accessos. [2023/1136]  
Mitjançant Resolució d'Alcaldia núm. 2022-0553 de 20.12.2022, s'aprova sotmetre a informació pública la proposta de Pla de reforma interior de la unitat d'execució núm. 4 i accessos, segons les normes subsidiàries de Càlig, per la introducció de canvis substancials, pel termini de vint dies, durant els quals podrà ser examinat per qualsevol persona interessada en les dependències municipals, en hores d'oficina, perquè es formulen les al·legacions que s'estimen pertinents. Així mateix, estarà a la disposició de les persones interessades en la seu electrònica d'aquest ajuntament [http://calig.sedelectronica.es].  
  
Càlig, 2 de febrer de 2023.- L'alcaldessa: Ernestina Borràs Bayarri.
Diari Oficial de la Generalitat Valenciana


Sumari del DOGV 9696, del 03-10-2023 (2023/9749)

RESOLUCIÓ d'alcaldia número 2023/0233, de nomenament per a cobrir en propietat una plaça vacant de tècnic o tècnica agent d'ocupació i desenvolupament local, per concurs.
--------------------------------------------------------------------------------------------------------------------------------------------------------------------------

### Dades del document

Número de DOGV
:   9696

Data del DOGV
:   03-10-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9749


Data del document
:   13-09-2023

Organisme emissor
:   Ajuntament de Serra

Tipus de document
:   Resolució

Descriptors 

:   * concurs administratiu

RESOLUCIÓ d'alcaldia número 2023/0233, de nomenament per a cobrir en propietat una plaça vacant de tècnic o tècnica agent d'ocupació i desenvolupament local, per concurs. [2023/9749]  
Per Resolució d'alcaldia núm. 2023-0233, de data 13 de setembre de 2023, una vegada conclòs el procediment selectiu per a cobrir en propietat una plaça vacant, en la plantilla de personal d'aquest Ajuntament de Serra, de tècnica agent d'ocupació i desenvolupament local, mitjançant concurs de conformitat amb el procés d'estabilització d'ocupació temporal DA 6a i 8a de la Llei 20/2021, publicat en el BOP núm. 232, de 2 de desembre de 2022, s'ha efectuat el nomenament de:  
  
  
Identitat Plaça a ocupar DNI  
Lara Utrilla Navarro Tècnica agent d'ocupació i desenvolupament local \*\*.570.9\*\*-E  
  
  
  
Característiques de la plaça:  
- Nombre de places: 1.  
- Places de naturalesa funcionarial.  
- Tècnica agent d'ocupació i desenvolupament local.  
- Denominació del lloc: administració general.  
- Grup: A, subgrup: A2  
  
La funcionària nomenada haurà de prendre possessió o incorporar-s'hi en el termini de dos dies a comptar de l'endemà de la notificació del nomenament.  
  
Cosa que es fa pública als efectes de l'article 68.1.b de la Llei 4/2021, de 16 d'abril, de la Generalitat, de la funció pública valenciana.  
  
Serra, 13 de setembre de 2023.- L'alcaldessa: Alicia Tusón Sánchez.
Diari Oficial de la Generalitat Valenciana


Sumari del DOGV 9519, del 25-01-2023 (2023/606)

RESOLUCIÓ de 9 de gener de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es nomena Félix Tena Cornelles personal eventual.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9519

Data del DOGV
:   25-01-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/606


Data del document
:   09-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 9 de gener de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es nomena Félix Tena Cornelles personal eventual. [2023/606]  
Mitjançant Resolució de 7 de novembre de 2022, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9471, 16.11.2022), va tindre lloc el nomenament de l'assessora d'assumptes generals de membres del Consell en el lloc núm. 28885.  
Aquest personal eventual es troba en situació de baixa per incapacitat temporal, que en concloure donarà lloc a un permís per naixement per a la mare biològica, previst en l'article 24 de Decret 42/2019, de 22 de març del Consell, de regulació de les condicions de treball del personal funcionari de l'Administració de la Generalitat, i la seua duració és de 16 setmanes; tenint en compte que a la seua finalització la persona interessada pot exercir el seu dret a sol·licitar la substitució del temps de lactància per un permís retribuït que acumule en jornades completes el temps corresponent, tal com estableix l'article 48 f) del TREBEP.  
  
Donat el caràcter excepcional i singular d'aquest lloc de treball i de conformitat amb el que es disposa en l'article 20 de la Llei 4/2021, de 16 d'abril, de la funció pública valenciana (DOGV núm. 9065 de 20.04.2021), així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOCV 7662 de 20.11.2015), resolc:  
  
Nomenar Félix Tena Cornelles assessor d'assumptes generals de membres del Consell, amb unes retribucions corresponents a assessor d'assumptes generals de membres del Consell, categoria C2, amb els efectes de 9 de gener de 2023 en el lloc núm. 28551.  
La duració del nomenament s'ajustarà al temps en el qual concórreguen les circumstàncies expressades en l'encapçalament de la present resolució i, per tant, es mantindrà mentre persistisquen les raons d'excepcionalitat i necessitat que ho justifiquen.  
  
València, 9 de gener de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.
Diari Oficial de la Generalitat Valenciana


Sumari del DOGV 9508, del 10-01-2023 (2022/12889)

RESOLUCIÓ 606/X del Ple de les Corts Valencianes, sobre la validació del Decret llei 17/2022, de 25 de novembre, del Consell, pel qual s'aplica en l'àmbit de la Generalitat l'increment retributiu addicional de l'1,5 % establit en l'article 23 del Reial decret llei 18/2022 de 18 d'octubre (RE número 63978), aprovada en la sessió del 20 de desembre de 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2022/12/20/(2)/dof/vci/html**

### Dades del document

Número de DOGV
:   9508

Data del DOGV
:   10-01-2023

Secció del DOGV
:   I. DISPOSICIONS GENERALS

Número del document
:   2022/12928


Data del document
:   20-12-2022

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * funcionari
    * remuneració del treball
    * administració regional
    * legislació

RESOLUCIÓ 606/X del Ple de les Corts Valencianes, sobre la validació del Decret llei 17/2022, de 25 de novembre, del Consell, pel qual s'aplica en l'àmbit de la Generalitat l'increment retributiu addicional de l'1,5 % establit en l'article 23 del Reial decret llei 18/2022 de 18 d'octubre (RE número 63772), aprovada en la sessió del 20 de desembre de 2022. [2022/12826]  
Ple de les Corts Valencianes  
  
El Ple de les Corts Valencianes, en la reunió realitzada el dia 20 de desembre de 2022, una vegada debatut, d'acord amb l'article 141 del Reglament de les Corts Valencianes, el Decret llei 17/2022, de 25 de novembre, del Consell, pel qual s'aplica en l'àmbit de la Generalitat l'increment retributiu addicional de l'1,5 per cent establit en l'article 23 del Reial Decret llei 18/2022 de 18 d'octubre (RE número 63304), ha adoptat la resolució següent, que, d'acord amb l'article 141.3.5è. del Reglament de les Corts Valencianes, també ha de ser publicada en el Diari Oficial de la Generalitat Valenciana.  
  
  
Resolució  
  
El Ple de les Corts Valencianes, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d) i 58 de la Llei 5/1983, de 30 de desembre, del Consell, i l'article 141 del Reglament de les Corts Valencianes, ha acordat validar el Decret llei 17/2022, de 25 de novembre, del Consell, pel qual s'aplica en l'àmbit de la Generalitat l'increment retributiu addicional de l'1,5 per cent establit en l'article 23 del Reial Decret llei 18/2022 de 18 d'octubre (RE número 63807).  
  
Palau de les Corts Valencianes  
  
València, 20 de desembre de 2022  
  
El president  
ENRIC MORERA I CATALÀ  
  
El secretari segon  
LUIS ARQUILLOS CRUZ


Còpia Permalink ELI
Diari Oficial de la Generalitat Valenciana


Sumari del DOGV 9656, del 07-08-2023 (2023/8698)

RESOLUCIÓ de 31 de juliol de 2023, del director general de l'Institut Valencià de Cultura, per la qual es dona publicitat a la llista provisional de persones admeses i excloses al procés de selecció per a l'ingrés com a personal fix en el lloc de treball núm. 247 de l'IVC, auxiliar d'unitats artístiques, corresponent a l'oferta d'ocupació pública d'estabilitat de l'IVC de 2022, convocatòria 17/2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9656

Data del DOGV
:   07-08-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/8698


Data del document
:   31-07-2023

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura
    * concurs administratiu
    * concurs administratiu

RESOLUCIÓ de 31 de juliol de 2023, del director general de l'Institut Valencià de Cultura, per la qual es dona publicitat a la llista provisional de persones admeses i excloses al procés de selecció per a l'ingrés com a personal fix en el lloc de treball núm. 247 de l'IVC, auxiliar d'unitats artístiques, corresponent a l'oferta d'ocupació pública d'estabilitat de l'IVC de 2022, convocatòria 17/2022. [2023/8698]  
  
De conformitat amb el que es disposa en la base quarta de la Resolució de 23 de desembre de 2022, del director general de l'Institut Valencià de Cultura, de la convocatòria 17/2022 (DOGV 9501, 30.12.2022), resolc:  
  
Primer  
Donar publicitat a la llista provisional de persones admeses i excloses que figuren en els annexos I i II, respectivament.  
  
Segon  
Les persones aspirants disposen d'un termini de deu dies hàbils, a partir de l'endemà de la publicació d'aquesta resolució en el Diari Oficial de la Generalitat Valenciana, per a esmenar els errors que hagen motivat la seua inadmissió o per a presentar les al·legacions que consideren convenients, que es formularan exclusivament de manera electrònica a través del portal d'ocupació pública de l'IVC, CONVOCA (https://ivc.convoca.online/).  
  
València, 31 de juliol de 2023.- El director general de l'IVC: Abelardo Guarinos Viñoles.
Diari Oficial de la Generalitat Valenciana


Sumari del DOGV 9593, del 11-05-2023 (2023/4979)

ACORD de 5 de maig de 2023, del Consell, d'autorització de l'expedient de rescabalament 07/2023 per obligacions contretes en l'exercici 2022.
---------------------------------------------------------------------------------------------------------------------------------------------

### Dades del document

Número de DOGV
:   9593

Data del DOGV
:   11-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4979


Data del document
:   05-05-2023

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 5 de maig de 2023, del Consell, d'autorització de l'expedient de rescabalament 07/2023 per obligacions contretes en l'exercici 2022. [2023/4979]  
D'acord amb els articles 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la Conselleria de Sanitat Universal i Salut Pública, el Consell, amb la deliberació prèvia, en la reunió de 5 de maig de 2023.  
  
  
ACORDA  
  
Primer  
Autoritzar l'aprovació per la persona titular de la Conselleria de Sanitat Universal i Salut Pública de l'expedient de rescabalament núm. 07/2023 a conseqüència dels serveis i subministraments prestats en els diferents departaments de salut i centres de gestió en l'exercici 2022, per un import total de 2.133.456,23 € (IVA inclòs).  
  
Segon  
Autoritzar la imputació al pressupost corrent de 2023 de les obligacions econòmiques generades en l'exercici 2022, per un import total de 2.133.456,23 € (IVA inclòs).  
  
Alacant, 5 de maig de 2023  
  
La consellera secretària,  
AITANA MAS MAS